Chartreuse (gebergte)

duimnael|Toeristiese kaart van la Grande Chartreuse uit 1897
regs|duimnael|260px|Die Charmant Som en Chamechaude vanaf die Col de la Grande Vache
Die Chartreuse (Frans: Massif de la Chartreuse) is 'n bergreeks in die Franse Voor-Alpe wat ten noorde van die stad Grenoble en ten suide van Chambéry, die ou hoofstad van die historiese gebied van Savoye, geleë is. Die bergreeks lê in die Franse départemente Isère (75%) en Savoie (25%).

Die bergreeks is ongeveer 40 km lank (in die rigting noord-oos/suid-wes) en 15 km breed. Ten ooste en ten suide van die reeks lê die vallei van die Isèrerivier.

 Etimologie 
Die naam Chartreuse is afgelei van die dorpie wat tans bekendstaan as Saint-Pierre-de-Chartreuse en vroeër bekend was as Catorissium, Cantourisa, Caturissium, en Chatrousse.Oxford English Dictionary, 1ste uitgawe, 1888 s.v. Dit wil voorkom asof die naam van Galliese oorsprong is.Juan Luis García Alonso, Continental Celtic Word Formation: The Onomastic Data, p. 42 Dit hou waarskynlik verband met die naam van die Caturiges-stam.Robert Ellis, A Treatise on Hannibal's Passage of the Alps, 1853, p. 174

 Fotogalery 

 Reliëf 
Aan die oostelike flank van die bergreeks vorm die Plateau des Petites-Roches 'n plato op 'n hoogte van ongeveer 1000 meter.
duimnael|senter|700px|Panorama. Van voor na agter: Grésivaudan, Plateau des Petites-Roches, en 'n aantal hoë bergspitse van die Chartreuse

Die belangrikste bergspitse van die bergreeks is:
 (2082 m) Chamechaude
 (2062 m) La Dent de Crolles
 (2045 m) Les Lances de Malissard
 (2026 m) Le Grand Som
 (1975 m) Le Dômr de Bellefont
 (1933 m) Mont Granier
 (1920 m) La Grande Sure
 (1867 m) Le Charmant Som
 (1867 m) Le Sommet du Pinet
 (1845 m) Les Rochers de Chalves
 (1838 m) Rocher de Lorzier
 (1772 m) Le Petit Som
 (1771 m) La Pinéa
 (1673 m) Mont Outheran
 (1298 m) Le Neron

 Skigebiede 
 Le Désert d' Entremont
 Saint-Pierre-de-Chartreuse
 Col de Porte (1326 m)
 Le Sappey-en-Chartreuse
 La Ruchère
 Saint-Hilaire-du-Touvet

 Natuurgebied 
Die gehele bergreeks is 'n onderdeel van die Parc naturel régional de la Chartreuse.

duimnael|La Grande Chartreuse
duimnael|Chartreuse, 'n groen likeur (ook beskikbaar as 'n geel likeur).

 Kartuisiese kloosters 
In 'n afgeleë vallei van die bergreeks lê die moederklooster van die kartuisers: die Grande Chartreuse. Via die klooster is die naam van die bergreeks bowendien verbonde met:
 Chartreuse (likeur)
 Chartreuse, die groen kleur van hierdie likeur.

In die Franse taal beteken Chartreuse Kartuize, dit wil sê kartuiserklooster, soos dit byvoorbeeld gebruik is in La Chartreuse de Parme, die bekende boek deur Stendhal.

 Verwysings 

 Eksterne skakels 

 Chartreuse: A walking guide

Kategorie:Berge